open-index/open-wikipedia-markdown huggingface dataset:
Hutude ja tutside suhted

**[[Hutud]] ja [[tutsid]]** on Kesk-Aafrika rahvarühmad, kes elavad peamiselt Rwandas (84% rahvastikust hutud, 15% tutsid) ja Burundis (85% hutud ja 14% tutsid) ning vähemal arvul Kongo DV-s, Ugandas ja Tansaanias.

## Hutude ja tutside erinevuse loomus
Pole üheselt selge, kas hutude ja tutside erinevus on etnilist, rassilist või sotsiaalset laadi. 

Selle kohta on kirjanduses kolm seisukohta:
#Hutud ja tutsid on erineva rassilise päritoluga etnosed.
#Hutud ja tutsid on algselt sama päritolu rahvarühmad, kes sotsiaalse isoleerituse tõttu on omandanud erinevaid välistunnuseid.
#Hutud ja tutsid on sama päritolu ning etniliselt ja bioloogiliselt ühesugused rahvarühmad, kelle etniline erinevus on kolonisaatorite ajendatud sotsiaalne konstruktsioon.
Prohvet (täpsustus)

**[[Prohvet]]** on keegi, kes edastab Jumala sõnumit.

* 1923. aasta raamatu kohta vaata artiklit '''Prohvet (raamat)'''

*2007. aasta filmi jaoks vaata artiklit **[[Prohvet (film 2007)]]**
*2009. aasta filmi jaoks vaata artiklit **[[Prohvet (film 2009)]]**
*ansambli kohta vaata artiklit **[[Prohvet (ansambel)]]**
Viik (täpsustus)

***[[Viik]]** on võrdne tulemus või mängu seis.
***Viik** ehk **[[väljaviik]]** on kiibi korpusest väljaulatuv metallkontakt.
*Läbiviik on trükkplaadi või mikrokiibi põhimiku kihtide vaheline ühendus
***Viik** on laht, lahesopp
**Suur viik
**Väike viik
***Viik** ehk viigimari
***Viik** on sissepressitud volt püksisäärel
***[[Viik (perekonnanimi)]]**
617

**617. aasta** (**DCXVII**) oli Juliuse kalendri aasta, mis algas laupäeval.

## Sündmused
* 8. september – Li Yuan alistas Huoyi lahingus Sui dünastia armee, avades tee keiserliku pealinna Chang'ani hõivamiseks ja Tangi dünastia lõplikuks välja kuulutamiseks.

## Sündinud
*Wonhyo, korea budistlik kirjamees ja mõtleja

## Surnud
*...
Kyros II

**Kyros II** (ka **Kyros II Suur**, vanapärsia Kūruš; umbes 600 eKr või 576 eKr – 530 eKr) oli ahhemeniidide dünastiast Pärsia kuningas, Pärsia impeeriumi rajaja.

Kyros II oli Kambyses I poeg.

Ta vallutas 546 eKr Väike-Aasias asunud kreeka ja Lüüdia linnad. 

539 eKr vallutas ta Babüloni ja lubas juutidel Paabeli vangipõlvest koju minna.

Kyros II rajas oma pealinna Pasargadae 43 kilomeetri kaugusele Persepolisest.

Herodotose järgi sai ta surma lahingus Tomyrise juhitud massageetide vastu Kesk-Aasias. Xenophoni "Kyrose kasvatuse" järgi suri ta oma kodus.

Pärast Kyros II surma sai Pärsia kuningaks tema poeg Kambyses II.
Õhutemperatuuri maksimum

**Õhutemperatuuri maksimum** on ilma- või kliimanäitaja, mis näitab mingi koha kõrgeimat õhutemperatuuri teatud ajavahemiku (kahe vaatluse vahelise aja, ööpäeva, kuu, aasta, vaatluste perioodi) jooksul. 

Õhutemperatuuri maksimumi mõõtmiseks kasutatakse maksimumtermomeetrit.

## Vaata ka
*Õhutemperatuuri miinimum
*Soojarekordid
Ilmaennustus

**Ilmaennustus** on see osa meteoroloogiast (sünoptiline meteoroloogia ehk sünoptika), mis tegeleb ilmade ennustamisega. Kogu ilmade ennustamisega seotud tegevust nimetatakse ilmateenistuseks (Riigi Ilmateenistus). 

Tavaliselt ennustatakse ilma muutuste viisi, mingiks ajaks, mingis kohas. Ilmaprognoose tehakse periooditi.

Ilmaennustused jagunevad kahte gruppi: üldkasutatavad ja erialased. 

***üldkasutatavad ilmaennustused** koostatakse avalikkuse jaoks ja edastatakse meedia kaudu, nendes on lühike kirjeldus oodatava pilvisuse, atmosfäärnähtuste, tuule, õhutemperatuuri, õhuniiskuse ja õhurõhu kohta. Eestis on üldkasutatav ilmaennustus kättesaadav veebiaadressilt www.ilm.ee;
Erialased ilmateated ja -ennustused:
*lennundusmeteoroloogiline ennustus: sisaldab detailsemat infot oodatava tuule tugevuse, tuule suuna, nähtavuse, atmosfäärinähtuste, -frontide, pilvisuse, õhutemperatuuri, jäätumisohu, sademete, õhu turbulentsi, õhurõhu jne. kohta;
*Mereilmaennustus: ennustatakse täiendavalt oodatavat pinnalainetuse iseloomu ja lainekõrgust. 
*Põllumajandusele vajalik ennustus.

## Viited
Metslane Cohen

**Metslane Cohen** (ka **Tšingis-Cohen**; inglise keeles **Cohen the Barbarian**) on inglise kirjaniku Terry Pratchetti Kettamaailma raamatusarja tegelane.

Cohen esineb Pratchetti raamatutes umbes 90-aastase kõhetu vanamehena, kes enamasti kannab vaid niudevööd ja musta sidet üle ühe silma, peale nende ka vana hambulist mõõka. Cohen on Kettamaailma kuulsaim ja vanim kangelane, kes on eriti osav mittesuremises. Esimestes Kettamaailma raamatutes on tal tõsiseid probleeme rääkimise ja söömisega, kuna ta on kaotanud kõik hambad. Hiljem muretseb ta endale trollihammastest ehk teemantidest proteesid. 

Kahes raamatus ("Huvitav aeg" ja "Viimane kangelane") juhib Cohen, kes nimetab end Tšingis-Coheniks, Hõbehordiks kutsutavat eakate kangelaste salka, kes on samuti ellujäämises väga vilunud. Esimeses raamatus vallutab Cohen koos Hõbehordiga Agatea impeeriumi ja saab imperaatoriks, kuid teise raamatu alguseks on ta sellest tüdinud ja otsustab jumalatele tule tagasi viia. See toob peaaegu kaasa Kettamaailma huku, kuid sellest aru saanud, otsustavad Cohen ja teised kangelased end ise ohverdada. Coheni ja teiste surm raamatu lõpus pole siiski päris kindel.

Metslane Cohen on üpris selgelt barbar Conani paroodia.
Surm (Kettamaailm)

**Surm** on inglise kirjaniku Terry Pratchetti Kettamaailma raamatusarja tegelane, kes vastavalt klassikalisele ettekujutusele surma personifikatsioonist esineb musta riietatud inimskeletina, kel on käes vikat.

Surm esineb peaaegu kõigis Kettamaailma raamatutes. Tegemist on pika ja kõhetu, absoluutsest pimedusest valmistatud rüüsse mähitud skeletiga, kel on ülimalt terav vikat, millega ta saab hingi keha küljest eraldada. Surm ratsutab Binky-nimelisel valgel hobusel, sest skeletthobune osutus ebapraktiliseks: ta kippus koost lagunema.

Surm resideerib Kettamaailmast erinevas dimensioonis asuvas majas, kus aeg tavapärases mõttes ei liigu ning kõik on mustvalge. Ka Surm ise on ajatu olevus, kes sarnaneb Kettamaailma surematute jumalatega; mõned viimastest: Sõda, Nälg ja Taud, on ka tema sõbrad (neli maailmalõpu ratsanikku). Surmal on teener Albert, kes kunagi oli Ankh-Morporki Nähtamatu Ülikooli ülemkantsler ehk kõigi võlurite juht.

Surm ei tapa kedagi isiklikult, vaid tuleb ainult järele neile, kelle aeg on otsa saanud. Kettamaailma kangelaste puhul aga esineb sageli surmalähedasi kogemusi, kus Surm neile küll ilmub, kuid kaasa siiski ei vii. Kõige enam on neid võlur Rincewindil. Surm suhtub inimestesse üldiselt sümpaatiaga, astudes mõnikord isegi üle talle pandud kohusest surmale määratud inimeste elu lõpetada. Samuti meeldivad talle kassid, kuid sümpaatiaga suhtub ka mitmesse teisesse, näiteks tegutseb tema heakskiidul ka Rottide Surm.

Surma kõne eristub muust tekstist vormiliselt selle poolest, et see esineb raamatutes alati kapiteelkirjas (inglise keeles *small caps*). Et Surmal pole häälepaelu, siis ei ole tema hääl kuuldav mitte kõrvade abil, vaid jõuab otse kuulaja mõtetesse. Häälel on siiski eriomane kõla, mida raamatutes on võrreldud kahe kiviploki kokkupõrke või ka kirstukaante paugutamisega.
Hospitaliseerimine

**Hospitaliseerimine** on haige paigutamine haiglaravile.

Maailma Terviseorganisatsiooni definitsiooni järgi on hospitaliseerimine patsiendi vastuvõtmine haiglaravi osutavasse tervishoiuasutusse ravikestusega eeldatavalt vähemalt 24 tundi. Surma või teise tervishoiuasutusse üleviimise korral võib tegelik ravi kesta vähem kui 24 tundi, sel juhul loetakse hospitaliseerimine ühepäevaseks.

Hospitaliseeritute arvu hulka ei arvata sama haigla teisest osakonnast ületooduid, päevaravipatsiente (lähevad ööseks koju) ega terveid vastsündinuid pärast sünnitust.

Hospitaliseerimine võib olla plaaniline (nt uuringute jaoks) või erakorraline (nt õnnetusjuhtumi korral).

## Viited
Valga Keskstaadion

**Valga Keskstaadion** on mitmeotstarbeline staadion Valgas, jalgpalliklubi Valga FC Warrior kodustaadion.

Staadionil on 653 istekohta.

## Viited

## Välislingid

*Valga staadion tutvustus valgasport.ee
*
*http://www.sport.ee/et/ehitis/1463/valga_keskstaadion#uldandmed
Kalevi (täpsustus)

***[[Kalevi]]** on küla Rapla maakonnas Rapla vallas.
***[[Kalevi (Narva)|Kalevi]]** on Narva linnaosa.
***[[Kalevi (eesnimi)|Kalevi]]** on eesnimi, mille kandjate seas on:
**Kalevi Aho
**Kalevi Kosunen
**Kalevi Kull
**Kalevi Marjamaa
**Kalevi Sorsa
**Kalevi Wiik

## Vaata ka
*Kalevi jalaväepataljon, Eesti maaväe koosseisu kuuluv iseseisev asutus
*Kalevi Keskstaadion, mitmeotstarbeline staadion Tallinnas
*Kalevi malevkond, Kaitseliidu Tallinna maleva eksterritoriaalne malevkond
*Kalevi spordihall, spordihall Tallinnas
*Kalevi–Liiva tee, kõrvalmaantee Jõelähtme ja Kuusalu  vallas
*Pärnu Kalevi staadion, mitmeotstarbeline staadion Pärnus
*Sillamäe Kalevi staadion, jalgpallistaadion  Sillamäel
*Tartu Kalevi jahtklubi
*Kalevi tänav (täpsustus)
*Kalev
*Kalevipoeg
*Kaleva
*Kalevala
Kümnekroonine meenemünt

**Kümnekroonine meenemünt**:
*Kümnekroonine meenemünt 1992 (rahareform)
*Kümnekroonine meenemünt 1992 (olümpia)
*Kümnekroonine meenemünt (1998)
*Kümnekroonine meenemünt (2002)
*Kümnekroonine meenemünt (2004)
*Kümnekroonine meenemünt (2006)
*Kümnekroonine meenemünt (2008)
Heigo Miidla

**Heigo Miidla** (kuni 1937 **Herald Manivald Middenbritt**; 29. detsember 1919 Kloostri vald, Harjumaa – 22. mai 1989 Tartu) oli eesti taimefüsioloog.

Ta lõpetas aastal 1940 Nõmme gümnaasiumi ja aastal 1946 Tartu Riikliku Ülikooli põllumajandusteaduskonna.

Tegeles puuvilja- ja marjakasvatuse, eriti viinamarjakasvatuse arendamisega.

Ta on maetud Tartusse Vana-Jaani kalmistule.

## Viited

## Välislingid
*Album Academicum Universitatis Tartuensis 1918–1944
Alo Vanatoa

**Alo Vanatoa** (3. november 1970 Tallinn – 10. august 2022) oli eesti entomoloog.

Ta on lõpetanud Tartu Ülikooli 1993. aastal bioloogina.

Ta on tegelenud putukate ökofüsioloogiaga. 

Ta töötas pikka aega Zooloogia ja Botaanika Instituudis.

2012. aasta seisuga töötas ta Eesti Maaülikooli põllumajandus- ja keskkonnainstituudi zooloogia osakonnas.

## Välislingid
*
Ain Järvalt

**Ain Järvalt** (sündinud 15. märtsil 1958) on eesti hüdrobioloog.

Ta on Maaülikooli limnoloogiakeskuse juhataja.

## Välislingid
*
Henn Haberman

**Henn Haberman** (13. jaanuar 1935 Tartu – 8. mai 1991 Tartu) oli eesti ihtüoloog ja hüdrobioloog.

Ta lõpetas aastal 1952 Tartu 6. Keskkooli ja aastal 1957 Tartu Riikliku Ülikooli bioloogiaosakonna. Aastail 1959–1962 oli Zooloogia ja Botaanika Instituudi aspirant ning kaitses instituudis 1965. aastal bioloogiakandidaadi kraadi, töö teema oli "Latikas Eesti NSV-s" (vene keeles).

Ta oli Võrtsjärve Limnoloogiajaama juhataja aastail 1981–1991.

## Isiklikku
Tema isa oli bioloog Harald Haberman ja õde on taimefüsioloog Evi Padu. Tema abikaasa oli bioloog Juta Haberman.
Kauplus

**Kauplus** ehk **pood** on kaupade ostu-müügikoht, kus on müügisaal. Tavaliselt on kauplus kas osa suuremast ehitisest või eraldi hoone, milles on ka laoruumid. Enamik kauplustest tegeleb üksnes jaemüügiga, kuid kaupluslaod võivad ühendada jae- ja hulgimüügi. Tänapäeval nimetatakse kauplusteks ka veebipoode, mil puudub füüsiline asukoht ja mille ostu-müügitegevus toimub internetis. Samuti võivad kauplused tegutseda suuremates transpordivahendites, näiteks laeval ja bussis või autos (rändkauplused).

Erinevalt turust, kus müügikohad koosnevad üksteise kõrval asetsevaist (peamiselt lahtistest) müügilettidest, on kauplus tavaliselt eraldi müügikoht, mis ka suuremas kaubanduskeskuses on selgelt eraldatud ning üldjuhul iseseisvalt suletav. Väiksemad kauplused võivad sarnaneda kioskitega, milles võib (kuid ei pruugi) samuti olla müügisaal.

:Kaubandustegevuse seadus § 15

Ajalooliselt on suur osa kauplusi spetsialiseerunud kindlat liiki kaupadele või kaubarühmadele, näiteks leivapood, lihapood, kalapood, kangapood, rõivapood, kulinaariapood, raamatupood jt. Väikesi universaalkauplusi nimetati vanemas eesti keeles pudupoodideks või vürtspoodideks. Kolonialismiajastu Euroopas müüdi kolooniatest toodud kaupu nagu tee, riis, vürtsid jms koloniaalkauplustes. Praegusajal on levinud suured universaalkauplused, kus eri kaupu võidakse müüa eri osakondades: kaubamajad, passaažid, super- ja hüpermarketid jms.

## Ajalugu

Kaupluste tegevusvormid on ajaloos suuresti muutunud. Keskajal asusid kauplused enamjaolt kaupmeeste elamute esimesel korrusel. Hiljem arenesid neist spetsialiseerunud erikauplused ja universaalsed pudupoed, kus levinuim müügivorm oli letimüük: kaubad asusid leti taga riiulitel, kus neid vastavalt ostja soovidele ulatas, pakkis ja arvestas müüja. Tänapäeval on suurte jaekaubandusettevõtete arengu ja kaupluste ketistumise mõjul levinud eelkõige selvemüük, kus ostjad liiguvad kaubariiulite vahel ringi, koguvad soovitud kaubad kokku ning tasuvad alles väljudes kassas, letimüügis võivad olla vaid üksikud tooterühmad (nt kulinaaria, soojad toidud või kange alkohol).

Ehkki rändkaupmehed on tegutsenud paljudes riikides juba aastatuhandeid, muutis alles autotranspordi levik võimalikuks rändkaupluste tekke. Nõukogude ajal levisid ka Eestis rändkauplused (nn autolavkad), kus müügiruum võis olla veoautos või bussis või kasutati kauplusauto kaubaruumi serva või akent müügiletina (sarnanes pigem kioski kui kauplusega).

## Kaupluseliike

* Antikvariaat
* Rändkauplus
* Toidupood
* Supermarket
* Kaubamaja
* Passaaž
*Apteek
*Külapood

## Vaata ka

* Frantsiis
* Hansa Liit ja hansakaupmees
* Kaubahoov
* Kaubamaja ja kaubanduskeskus
* Kaubanduskett, müügikett
* Müügilett
* Turg
* Vitriin

## Viited

## Välislingid
* Vilja Kohler "Ligitõmbavaid nurgapoode meenutavad kinnilöödud uksekohad" Postimees, 26. märts 2013
Tartu Ülikooli botaanika ja ökoloogia instituut

**Botaanika ja ökoloogia instituut** oli Tartu Ülikooli bioloogia- ja geograafiateaduskonna instituut.

See loodi aastal 1992. Instituudis oli 4 professuuri – ökofüsioloogia (Kalevi Kull), taimeökoloogia (Martin Zobel), botaanika (Jaanus Paal) ja mükoloogia (Kuulo Kalamees (kõik loodud ühisprofessuuridena TA Zooloogia ja Botaanika Instituudiga).
Instituut likvideeriti aastal 2007, mil ta läks Tartu Ülikooli Ökoloogia ja Maateaduste Instituudi koosseisu selle botaanika osakonnana. Õppetoolid seejuures jätkusid.
Tartu Ülikooli ökoloogia ja maateaduste instituut

**Tartu Ülikooli ökoloogia ja maateaduste instituut** (lühend **ÖMI**; ingliskeelne ametlik nimetus *Institute of Ecology and Earth Sciences*) on Tartu Ülikooli loodus- ja täppisteaduste valdkonda kuuluv akadeemiline struktuuriüksus.

Ökoloogia ja maateaduste instituut loodi bioloogia-geograafiateaduskonna koosseisus 1. augustil 2007. Aastatel 2008–2015 kuulus ÖMI loodus- ja tehnoloogiateaduskonna koosseisu. Pärast Tartu Ülikooli struktuuri reformi kuulub instituut alates 1. jaanuarist 2016 loodus- ja täppisteaduste valdkonda. 

Ökoloogia ja maateaduste instituudi põhiülesanne on õppe- ning teadus- ja arendustöö ning ühiskonnale vajalike teenuste osutamine bioloogias, maateadustes ja keskkonnateadustes ning nende sidusaladel.

## Struktuur
Ökoloogia ja maateaduste instituudi struktuur:
*Botaanika osakond
*Geograafia osakond
*Geoloogia osakond
*Zooloogia osakond
*Loodusteadusliku hariduse keskus
*Tartu Ülikooli maapõueressursside arenduskeskus (MAREK)
*Maateaduste ja ökoloogia doktorikool

## Juhtimine
Instituuti juhib direktor. Põhikirja kohaselt valitakse instituudi direktor salajasel hääletusel ülikooli salajase hääletuse korra kohaselt. Seejuures ei saa sama isik olla instituudi direktor rohkem kui kolm ametiaega järjest.

### Direktorid
*2007–2007 Leho Ainsaar (kohusetäitja) 
*2008–2019 Leho Ainsaar 
*alates 2020 Maarja Öpik

### Instituudi nõukogu
Instituudil on nõukogu, mille koosseisu kinnitab loodus- ja täppisteaduste valdkonna dekaan instituudi direktori ettepanekul. Nõukogu esimees on instituudi direktor. Doktoritööde kaitsmisele lubamine otsustatakse nõukogus.

## Viited

## Välislingid
*Tartu Ülikooli ökoloogia ja maateaduste instituudi koduleht
Ženja Fokin

**Jevgeni Fokin** (sündinud 10. veebruaril 1985) on Eesti stilist, koreograaf ja saatejuht.

Ta on Tallinna Ülikooli kunstide instituudis lõpetanud koreograafi eriala.

TV3-s juhtis ta alates oktoobrist 2009 moesaadet "Stiilipäevik". Alates detsembrist 2010 on ta Star FMis hommikuprogrammi saatejuht.

2010. aasta sügishooajal osales ta saates "Tantsud tähtedega".

## Viited
Uus-Lõve hüdromeetriajaam

**Uus-Lõve** on hüdromeetriajaam Saare  maakonnas Saaremaa vallas. Selle geograafilised koordinaadid on .

Aastast 1933 mõõdetakse ja vaadeldakse Lõve jõel veetaset, veetemperatuuri, veetaimestikku, jääolusid, vooluhulka, jõe laiust ja sügavust, voolu kiirust ning jõe ristprofiili.
 
Aastast 1957 mõõdetakse ja vaadeldakse atmosfäärinähtusi, sademeid ning  lumikatet.

## Viited
Botanisiir

**Botanisiir** on taimede kogumiseks kasutatav plekist kohvrike.

Botanisiir on olnud varem botaanikute välitöövarustuses tavaline. 

## Välislingid
*Joonistus ja lühikirjeldus (inglise keeles)
Leele Välja

**Leele Välja** (sündinud 20. jaanuaril 1968) on eesti kunstiteadlane.

Ta on lõpetanud Tartu Ülikooli ajaloo ja Eesti Kunstiakadeemia muinsuskaitse- ja restaureerimise erialal.

Aastatel 2011–2013 oli ta Eesti Arhitektuurimuuseumi direktor.

## Välislingid

*
Bucaspor

**Bucaspor** on 1928 asutatud İzmiri spordiklubi, mis on tuntud eeskätt oma jalgpallimeeskonna järgi.

## Eesti ja eestlased
* Pavel Londak (2011, kaheksa liigamängu)

## Kuulsaid jalgpallureid
* Jerko Leko
* Manucho
* Hasan Kabze
* Musa Aydın
RTL

**RTL** on kolmetäheline akronüüm, mis võib tähistada järgmist:

* **[[RTL Group]]**, Luxembourgi meediafirma
** **[[RTL Television]]**, Saksamaa kommertstelekanal
*** **[[RTL aktuell]]**, RTL Television uudistesaade
** **[[RTL Zwei]]**, Saksamaa eratelekanal
** **[[RTL Lëtzebuerg]]**, Luxembourgi telekanal
** **[[RTL (Ungari)|RTL]]**, Ungari telekanal
** '''RTL Nederland''', Madalamaade meediavõrgustik
* **Ravimitootjate Liit**, Eestis tegutsevaid ravimitootjaid koondav ühendus
* **[[Riigi Teataja Lisa]]**, väljaanne, kus avaldati õigusakte, mida ei olnud vaja avaldada põhiväljaandes Riigi Teataja (RT)
The Libertines

**The Libertines** on inglise rokkbänd, mis loodi Londonis 1997. aastal Carl Barâti (vokaalid/kitarr) ja Pete Doherty (vokaalid/kitarr) poolt.

## Diskograafia
### Stuudioalbumid
*"Up the Bracket" (2002) 
*"The Libertines" (2004)
*"Anthems for Doomed Youth" (2015)

### EP-d
*"Time for Heroes" (2003)
*"I Get Along" (2003)
*"Don't Look Back into the Sun/Death on the Stairs" (2003)
*"What Became of the Likely Lads" (2005)

### Kogumik
*"Time for Heroes – The Best of The Libertines" (2007)

## Välislingid
*Ametlik koduleht
*Ametlik plaadifirma koduleht
Massumõisa sademetemõõtejaam

**Massumõisa** on sademetemõõtejaam Viljandi maakonnas Viljandi vallas Holstre külas. Selle geograafilised koordinaadid on  ja kõrgus merepinnast 110 m.

Aastast 1906 mõõdetakse ja vaadeldakse ööpäeva maksimaalset ja minimaalset õhutemperatuuri, atmosfäärinähtusi, sademeid ning  lumikatet.

## Viited
Flemming Jørgensen

**Flemming Duun Jørgensen**; hüüdnimi **Bamse** 'karu' (7. veebruar 1947 Randers – 1. jaanuar 2011 Egå) oli taani laulja ja näitleja. 

Ta oli ansambli Bamses Venner laulja ning basskitarrist. Ta rajas selle ansambli 1973. Ansambel esitas algul taani keeles välismaa laule, kuid hiljem kirjutas Bamse ansambli laulude sõnad ja muusika tavaliselt ise ning lõi laule ka teistele esitajatele. Aastal 1980 võitis ta ansambli Bamses Venner esitatud lauluga "Tænker altid på dig" Eurovisiooni lauluvõistluse Taani eelvooru Dansk Melodi Grand Prix ning laul tuli 1980. aasta Eurovisiooni lauluvõistlusel 14. kohale.

Samuti andis ta välja sooloplaate. Aastal 1999 ilmus tal rokilikum album "Stand By Me". Aastal 2010 ilmunud viimasel albumil "Tæt på" laulab ta Kim Larseni, Anne Linneti, Michael Falchi ja teiste poolt talle kirjutatud laule.

Tema albumeid (sooloalbumeid ja ansambli Bamses Venner albumeid) anti välja kokku 3,5 miljonit eksemplari.

Ta mängis ka filmides. Rolli eest Jon Bang Carlseni filmis "Ofelia kommer til byen" pälvis ta 1986 aasta parima meeskõrvalosatäitja Roberti.
Henning Scharpenberg

**Henning Scharpenberg** (surnud 5. aprillil 1448) oli Riia peapiiskop aastatel 1424–1448.

Henning Scharpenberg pärines Pommerist, Greifswaldist kodanikuperekonnast, ta oli Saare-Lääne piiskopi Christian Kubandi sugulane. 1393. aastal õppis ta Praha ülikoolis. 

1417. aastaks oli Scharpenbergist saanud Riia toompraost. 1424. aasta juunis valis kapiitel ta uueks Riia peapiiskopiks, misjärel ta suundus Rooma paavstilt kinnitust saama. 13. oktoobril kinnitas paavst Martinus V Scharpenbergi peapiiskopiks, järgneva kuu jooksul kohustus ta tasuma ka kinnitamisega seotud kulud (*servitium communis*).

Henning Scharpenberg kuulus esialgu ilmselt Saksa ordusse, kuid just tema viis läbi Riia toomkapiitli vabastamise ordusse inkorporeeritusest; paavst kinnitas viimase 1425. aastal. Scharpenberg jätkas ka Liivimaa maapäevade kokkukutsumist, 1435. aastal sõlmis ta ordu ja teiste seisustega Valga konföderatsiooni, mis lahendas Liivimaa-sisesed vastuolud ja kestis kuni tema surmani 1448. aastal.

Scharpenberg oli ka kirikukogude liikumise äge pooldaja ning tema eestvedamisel toimusid ka kaks Riia provintsiaalkontsiili: aastatel 1427 ja 1437.

Henning Scharpenberg suri 1448. aasta 5. aprillil Riia linna lähistel.

## Kirjandus
*Leonid Arbusow vanem. *Livlands Geistlichkeit vom Ende des 12. bis ins 16. Jahrhundert*.
Erkki Kõlu

**Erkki Kõlu** (alates 1999 ametlikult **Erkki Masing**; sündinud 3. aprillil 1970 Viljandis) on eesti humorist.

Erkki Kõlu lõpetas 1988. aastal Viljandi 5. Keskkooli ning õppis seejärel kuni 1994. aastani Tartu Ülikoolis ajakirjandust, kuid ei lõpetanud. 1998–2002 õppis ta samas psühholoogiat, kuid ka see jäi lõpetamata.

Anekdootide kogumist alustas Kõlu juba 1982. aastal, aastatel 1991–2003 luges ta anekdoote Tartu Raadios. 1992–1997 oli ta ajalehe Postimees huumorilisa "Herilane" toimetaja. 1995. aastal ilmus tema esimene anekdoodikogu "Tartu 1001 anekdooti" (koos Vello Läänega). 2001. aastal andis Kõlu välja Eesti suurima anekdoodikogu: "Eesti 10 000 anekdooti". 2010. aastal ilmus kogumik "10 000 uut anekdooti Erkki Kõlult" ning CD-plaat "Tee peale". 2015. aasta seisuga oli temalt ilmunud 14 anekdoodikogumikku. Kõlu on kirjutanud ka ulmejutte.

1997. aastal püstitas Kõlu koos Valdo Jahiloga maailmarekordi anekdootide kestvusrääkimises (61 tundi). 10. augustil 2002 püstitas Kõlu Guinnessi rekordi anekdootide kiirusrääkimises: 362 anekdooti ühe tunniga. Selle rekordi ületas inglane Tim Vine 2004. aastal (499 anekdooti).

## Tunnustus
* 1997 Oskar Lutsu huumoripreemia
* 2002 Stalker (lühijutt "Õnn kaalule, vana!")

## Isiklikku
Erkki Kõlu on alates 1999. aastast abielus Sille Masinguga ja sellest ajast on tema ametlik perekonnanimi samuti Masing.

## Viited

## Välislingid
*Anekdoot.ee: Erkki Kõlu - MR Anekdoot
*Naistemaailm: Paar: Sille Masing ja Erkki Kõlu 7. november 2003
*Õhtuleht: Erkki Kõlu pääses Guinnessi rekordiraamatusse 20. juuni 2003
Jaanus Kulli

**Jaanus Kulli** (sündinud 2. jaanuaril 1955) on eesti ajakirjanik ja teatrikriitik.

Ta on kaastööd teinud ajalehtedele Hommikuleht, Kultuurileht, Sõnumileht, Harju Uudised, Pühapäevaleht, Eesti Ekspress, Sirp, Eesti Päevaleht jm.

Ta töötab ajalehe Õhtuleht kultuuriajakirjanikuna, kuid on teinud rohkesti kaastööd ka ajakirjadele Teater. Muusika. Kino, Looming ning Keel ja Kirjandus.

Artiklite andmebaasis ISE on 2022. aasta 7. novembri seisuga registreeritud 1123 tema kirjutatud artiklit ja neile lisaks 276 tema tehtud intervjuuartiklit.

## Filmid
Ta on "Eesti lugude" sarja osa "Lumehobuste peremees" (režissöör Gerda Kordemets, 2007) stsenarist ning dokumentaalfilmi "Damaskus" (režissöörid Jaan Kolberg ja Jaanus Kulli, 2007) stsenarist ja kaasrežissöör.

Ta on mänginud telesarjas "Mustad lesed" (ETV, 2015) reporterit.

## Isiklikku
Tema abikaasa on Gerda Kordemets. Abikaasad on koos koostanud raamatu "Näitlejate kokaraamat" (Varrak, 2003).

## Viited
Keskstaadion

**Keskstaadion** võib tähendada:

## Eestis
*Kalevi Keskstaadion, mitmeotstarbeline staadion Tallinnas
*Valga Keskstaadion, mitmeotstarbeline staadion Valgas

## Mujal
*Jekaterinburgi keskstaadion
*Kiievi keskstaadion
*Lužniki keskstaadion
Linnastaadion

**Linnastaadion** võib tähendada:

## Eestis
*Elva linnastaadion
*Haapsalu linnastaadion
*Jõhvi linnastaadion
*Kuressaare linnastaadion
*Paide linnastaadion
*Rakvere linnastaadion
*Valga linnastaadion
*Viljandi linnastaadion

## Poolas
***[[Białystoki linnastaadion]]**
***[[Kielce linnastaadion]]**
***[[Wrocławi linnastaadion]]**
Maletaja

**Maletaja** ehk **malemängija** on malemängu harrastav inimene. Malet võib harrastada asjaarmastajana (nn pühapäevamaletaja, kohvikumaletaja jms), malevõistlustel osaleva turniirimängijana või malega endale elatist teeniva kutselise malesportlasena.

Malemängu harrastajate arvu hinnati 2012. aastal 600 miljonile inimesele. Kui maletaja osaleb rahvusvahelise reitinguga malevõistlusel, siis registreeritakse ta FIDE juures. FIDE liikmete andmebaasis on üle 360 000 aktiivse turniirimängija.

Maletajate kõrgeim tiitel on maailmameister. Kõrgeim nimetus, mille maletaja võib tulemuspõhiselt saada, on rahvusvaheline suurmeister (GM), mida annab välja FIDE. Suurmeistri nimetuse saamiseks peab maletaja järjekindlalt teostama väga kõrgetasemelist mängu, teenides kolm "suurmeistri normi" ning saavutades ELO-reitingu vähemalt 2500.

19. sajandil arenes kiiresti organiseeritud maleharrastus. Loodi arvukalt maleklubisid, hakati välja andma maleraamatuid ja -ajakirju.

Oodatud malesündmus on maleolümpia, kus mängupaika koguneb üle 1500 maletaja (2018. aastal Bathumis näiteks 1667 maletajat).

Alates 1966. aastast peetakse igal aastal 20. juulil rahvusvahelist malepäeva.


Fail:Bargue The Chess Game.jpg|"Malemäng terrassil". Charles Bargue'i maal
Fail:Johann Erdmann Hummel Schachpartie.jpg|Malepartii Vossi palees Berliinis (1819)
Fail:La Régence 1874.jpg|Café de la Régence, 18.–19. sajandi  tuntuim Pariisi malekohvik (1874)
Fail:Chess in Algeria.jpg|Mehed malet mängimas Alžeerias (19. sajandi lõpp)
Fail:Hans August Lassen Eine spannende Partie 1898.jpg|"Kaasakiskuv mäng". Hans August Lasseni maal (1898)
Fail:Bundesarchiv Bild 101I-295-1561-09, Frankreich, Turkestani in der Wehrmacht.jpg|Wehrmachti propagandarood aktsioonil tegevarmees
Fail:Paris - Playing chess at the Jardins du Luxembourg - 2966.jpg|Pühapäevamängija Luxembourgi aias (2008)
Fail:Relaxing Between Missions (4497043210).jpg|Afganistani missioonis osalevad Rumeenia sõjaväelased puhkehetkel (2009)
Fail:Carrughju dirittu.jpg| Tänavaturniir välkmales Korsikal Bastias (2013)
Fail:Ajedrez en peatonal Bogotá - Colombia.jpg|Pühapäevamaletajad Bogotás (2017) 


## Vaata ka
*Kabetaja
*"Malemäng" (maal)

## Viited

## Välislingid
*Tänavaturniir välkmales lastele Korsikal Bastias. YouTube, 3. juuli 2011
Verdeni kaelakohus

**Verdeni kaelakohus** (saksa keeles *Blutgericht von Verden*) oli massimõrv, mis leidis 782. aastal aset tänase Verdeni linna lähedal Põhja-Saksamaal. Tolleaegsete allikate järgi hukati Karl Suure käsul 4500 saksi pealikku. 

Verdeni sündmused olid osa Karl Suure saksidevastasest kampaaniast, mis oli alanud 774. aastal ning kestis 805. aastani. 782. aastaks oli suur osa sakse ristiusu vastu võtnud, kuid ainult frankide poolt sunnituna. Seetõttu ütlesid mitmed neist ristiusust uuesti lahti ja ühinesid hõimujuht Widukindi võitlusega Karl Suure vastu. Viimane marssis aga Saksimaale ning sundis Widukindi põgenema. Seejärel tõi ta Verdenisse sakside juhid, kes olid ristiusust taganenud, ja lasi nad hukata. 785. aastal oli ka vahepeal Taani põgenenud Widukind sunnitud talle alistuma ja ristiusu vastu võtma.

20. sajandil hakati hukatud sakside arvus kahtlema. 1937. aastal arvas Saksa ajaloolane Karl Bauer, et ladinakeelses tekstis peaks olema sõna *decollati* ehk pead maha raiuma asemel *delocati* ehk ümber asustama, kuid hiljem pole seda kuigi veenvaks peetud. Siiski on peetud ka vähetõenäoliseks, et korraga hukati 4500 saksi pealikku. Nii on välja pakutud, et võib-olla hukati vaid mõnikümmend saksi, kuigi tõenäolisemaks peetakse, et tapetuid oli siiski mitusada.

1935. aastal rajati Verdeni lähedale Heinrich Himmleri käsul Sachsenhaini monument, kuhu viidi ümberkaudsetest Saksa küladest 4500 kivi, mälestamaks Verdeni kaelakohtu ohvreid.

2010. aastal ilmunud Christopher Lee albumil "Charlemagne: By the Sword and the Cross" olev lugu "The Bloody Verdict of Verden" on inspireeritud Verdeni kaelakohtu sündmustest.
Uwe Boll

**Uwe Boll** (sündinud 22. juunil 1965 Wermelskirchenis) on saksa filmirežissöör, -produtsent ja stsenarist.

## Tunnustus
2009. aastal pälvis Uwe Boll viienda ja seni viimase Kuldvaarika (Golden Raspberry) auhinna "halvima elutöö" kategoorias kui "Saksa vaste Ed Woodile".

Uwe Bolli järgi on nime saanud ka üks Eesti bänd.
EDVAC

**EDVAC** (inglise keeles *Electronic Discrete Variable Automatic Computer*) oli üks esimesi raale.

Nagu ENIAC, loodi ka EDVAC USA armee ballistikauuringute laboratooriumis. EDVAC-i väljatöötamine algas juba enne ENIAC-i valmimist. ENIAC-i väljatöötajate Presper Eckerti ja John Mauchlyga liitusid John von Neumann ja mõned teised teadlased. Uus projekt käivitus von Neumanni aruande järgi 1945. aastal. Uue arvuti loomise leping kirjutati alla 1946. aasta aprillis. Esimene eelarve oli 100 000 USA dollarit. Konstrueerimise põhiprobleem oli töökindluse ja odavuse vahekord, aga siiski oli EDVAC-i lõppmaksumus peaaegu 500 000 dollarit, viis korda suurem eelarvest.

EDVAC paigaldati Ballistiliste uuringute laboratooriumi 1949. aasta augustis. Algul avastati ja kõrvaldati hulk rikkeid. EDVAC alustas tööd 1951, kuigi ainult piiratud ulatuses.

EDVAC-i valmimine lükkus edasi vaidluste tõttu EDVAC-i patendiõiguse üle ühelt poolt Eckerti ja Mauchly ning teiselt poolt Pennsylvania ülikooli vahel. Lõpuks lahkusid Eckert ja Mauchly töölt ning asutasid 22. detsembril 1947 Eckert-Mauchly Arvutikorporatsiooni, võttes sinna kaasa enamiku EDVAC-i kallal töötanud inseneridest. Nende ettevõte müüdi 1950. aastal ja selle õigusjärglane on tänapäeval Unisys.

1960. aastal töötas EDVAC üle 20 tunni päevas. Keskmine töötõrgeteta töötamise aeg oli 8 tundi järjest. Vahepealsete aastate jooksul oli teda täiustatud: ta oli saanud 1953 perfokaartidel töötava sisend-väljundseadise, 1954 lisamälu aeglasema magnettrumli kujul ja 1958 ujukoma kasutava aritmeetikaseadise.

EDVAC töötas kuni 1961. aastani, mil ta asendati märksa võimsama ja mitu korda suurema mäluga raaliga BRLESC. EDVAC oli töökindel ja produktiivne raal.

## Tehnilised andmed

EDVAC kasutas erinevalt ENIAC-ist kahendsüsteemi. Sisse olid ehitatud liitmine, lahutamine, korrutamine ja jagamine. Mälumaht oli 1000 (hiljem 1024) 44-bitist sõna ehk 5,5 kilobaiti.

EDVAC koosnes järgmistest komponentidest:
*magnetlindiga sisend-väljundseadis;
*ostsilloskoobiga juhtimisseadis;
*keskprotsessor, mis võttis vastu juhtimisseadisest ja mälust juhiseid ning edastas neid teistele seadistele;
*arvutusseadis, mis teostas korraga ühe aritmeetilise operatsiooni arvupaariga ja saatis tulemuse mällu pärast selle kontrollimist dubleerival seadisel;
*taimer;
*kaheosaline mäluseadis, mille kumbki osa koosnes 64 osast, millest igaüks säilitas 8 sõna;
*kolm vahetulemuste registrit, igaüks ühe sõna jaoks.

EDVAC kulutas liitmistehtele 864 mikrosekundit ja korrutustehtele 2,9 millisekundit.

EDVAC sisaldas ligi 6000 lampi ja 12 000 dioodi ning tarbis võimsust 56 kW. Ta vajas 45,5 m² põrandapinda ja kaalus 7,85 tonni. Tema töö igat kaheksatunnist vahetust teenindas 30-liikmeline personal.
Õhutemperatuuri miinimum

**Õhutemperatuuri miinimum** on ilma- või kliimanäitaja, mis näitab mingi koha madalaimat õhutemperatuuri teatud ajavahemiku (kahe vaatluse vahelise aja, ööpäeva, kuu, aasta, vaatluste perioodi) jooksul. 

Õhutemperatuuri miinimumi mõõtmiseks kasutatakse miinimumtermomeetrit.

## Vaata ka
*Õhutemperatuuri maksimum
*Külmarekordid
Mängurool

**Mängurool** (inglise keeles *[[:en:Racing_wheel|racing wheel]]*) on mängukonsooli või arvuti sisendseade, mille abil püütakse luua võimalikult elutruu sõidukogemus. Enamik seesuguseid sisendseadmeid sarnaneb võidusõiduauto rooliga. Tavaliselt on kaasas seade nii pedaalide simuleerimiseks kui ka käikude vahetamiseks. Mänguroolidel on erinev arv nuppe, mille funktsioone saab kasutaja muuta.

## Ajalugu
Esimesed mänguroolid ilmusid Nintendo 64 ja PlayStationi konsoolidele. Hiljem hakati tootma ka teiste konsoolide ja arvutite jaoks mõeldud roole.

## Kasutusviisid

Odavamate roolide keeramisnurk on 180–270 kraadi, kallimatel ulatub see 900 kraadini (2,5 täispööret) või üle selle. Eriliseks võib pidada Nintendo Wii jaoks mõeldud mängurooli, mis vahetab konsooliga informatsiooni kasutades modifitseeritud originaalpulti.

## Jõu tagasiside süsteemid mänguroolides
Jõu tagasiside on tõuke või takistuse tekitamine sisend- või väljundseadmes. 

Võimalikult elutruu sõidukogemuse loomiseks on mänguroolidel kasutusel erinevad tagasisidesüsteemid rooli keeramisel avalduva takistusjõu simuleerimiseks.

### Lihtsaim tagasiside
Odavamatel roolidel kasutatakse keeramisnurgast sõltuvat takistust, mis kasvab nurga suurenedes . Selliste roolide suurim keeramisnurk on tavaliselt maksimaalselt 270 kraadi . Sellise süsteemi mõju määrab ainult riistvara. Tarkvaraliselt tagasiside intensiivsust muuta ei saa.

### Hammasratastega tagasiside
Edasiarenduseks võib pidada hammasratastel põhinevat tagasisidesüsteemi. Kasutatakse mootorit, mille jõuülekannet suurendatakse hammasrataste abil. Hammasratas on seega mootori poolt avalduva jõu vahendaja roolini. Selle süsteemi puudusteks on ebatäpsus ja lärmakus, mis tuleneb hammasrataste pöörlemisest. 

### Rihmülekandega tagasiside
2010. aastatel hakkas turule jõudma erinevaid mänguroole, mille tagasiside põhines rihmülekandel. Hammasrataste asemel on mootori ja rooli vahel rihm, mis võimendab mootori jõudu. Selle süsteemi eeliseks on suurem jõuülekanne roolile, olles seejuures sujuvam ja vaiksem hammasratastega süsteemist. 

### Otsese ajamiga mootor
Kompromissideta tagasisidet pakub otsese ajamiga mootor. Erinevalt eelnevatest süsteemidest, kus mootori jõud ei olnud piisav, on sellel kasutusel suuremat ja võimsamat mootorit, mis on otse rooli külge ühendatud. Selline süsteem on kallim, kuid pakub kõige kiiremat, võimsamat ja sujuvamat tagasisidet. 

## Viited
Valguspüstol

**Valguspüstol** (inglise keeles *light gun*) on sisendseade ekraanipiirkondadele osutamiseks. Seda kasutatakse tavaliselt ekraanil olevate sihtmärkide tulistamiseks.

## Ajalugu
Pärast vaakumvalgusandurite leiutamist 1930. aastatel hakkasid elektroonikud välja töötama lasketiire, kus saaks tulistada valguskiirega. Sealjuures märklauas oli andur ja püstolis valgusallikas. Lask loeti pihtaläinuks, kui tulistamise hetkel langes valguskiir andurile. Esimene sel põhimõttel töötav seade Seeburg Ray-O-Lite ilmus müügile 1936. aastal.

Valguspüstoleid hakati kasutama juba esimestes arkaadmängudes. Neist esimene majanduslikult edukas mäng oli Sega "Periskoop" (*Periscope*), mis lasti välja aastal 1966 ja nõudis laevakujutiste tulistamist. Kui laeva siluetile pihta saadi, siis kukkus see ümber. Peatselt jõudis see mäng ka Nõukogude Liitu, sealhulgas Eestisse.

## Kasutatav tehnoloogia
Selleks, et tulistada arvutiekraanil olevat kujutist, on tarvis see põhimõte ümber pöörata. Valguskiired väljuvad ekraanilt ja püstoli sisse on paigutatud valgusandur, mis tunneb ära ekraanist väljuva valguskiire. Seejärel tuleb kindlaks teha, missugust piirkonda ekraanil lask tabas. 

Esimest sellist püstolit kasutati 1972. aastal müügile tulnud arvutiga MIT Whirlwind.

## Tänapäev
Valguspüstolid ja sarnased seadmed on tänapäeval väga haruldased. Selle põhjuseks võib tuua arvutihiire populaarsuse ja kuvari tehnoloogia muudatused. Valguspüstolid töötavad ainult vanade CRT monitoridega.

## Valguspüstoli mudelid
*Beam Gun – Nintendo – 1970
*Shooting Gallery – Magnavox Odyssey – 1972
*Laser Clay Shooting System – Nintendo – 1973
*Wild Gunman – Nintendo – 1974
*Wonder Wizard – GHP – 1976
*ColorSport VIII – Granada – 1976
*GD-1380 – Heathkit – 1976
*TV-Sports 801 – Lloyds – 1976
*Sportsman, Tournament 150, 200, 2000, 2501 – Unisonic – 1976/1976/1977/1977
*Telstar Ranger, Telstar Arcade, Telstar Marksman – Coleco – 1977/1977/1978
*TV Fun Sportsrama – APF Electronics – 1977
*Visio Matic 101 – CIT Alcatel – 1977
*Model 1199 – Interstate (company) – 1977
*Markint 6 – Markint – 1977
*N20 (light gun) – Philips – 1977
*Visiomat 11 – Pizon-Bross – 1977
*TV Scoreboard – RadioShack – 1977
*Home T.V. Game – Santron – 1977
*TV game – Sennheiser – 1977
*105 – Sportron – 1977
*501 – Starex – 1977
*Mark V-C – Unimex – 1977
*XK 600B – Ingersoll (company) – 1978
*Jeu TV TVG-6 – Klevox – 1978
*OC 5000 Occitane – (SOE)- 1978
*Videosport – Prinztronic – 1978
*Color TV game – Sands 1978
*Telescore – SEB (company) – 1978
*Sports Centre, Colour TV game 3600 MK III – Granada (company) – 1979
*Color Multi-Spiel – Universum – 1979
*NES Zapper – Nintendo – 1984
*Light Phaser – Sega – 1986
*Magnum Light Phaser - ZX Spectrum - 1987
*XG-1 – Atari (XEGS) – 1987
*Action Max – Worlds of Wonder – 1987
*LaserScope – Konami – 1990
*Super Scope – Nintendo – 1992
*Menacer – Sega – 1994
*Peacekeeper Revolver – Philips CD-i – 1994
*GunCon – Namco – 1997
*Sega Saturn – Stunner −1995
*Dreamcast Light Guns – Sega – 2000–2003
*GunCon 2 – Namco – 2001
*Topgun – EMS – 2005
*Topgun II – EMS – 2007
*GunCon 3 – Namco – 2007
*Nerf N-Strike – Nerf – 2008
*Integrated Pistol – MoProUsa – 2008
Teooria (loogika)

**Teooria** ehk **formaalne teooria** keeles *L* on keele *L* valemite mingi hulk *T*.

## Teooria semantiline ja süntaktiline defineerimine
Tavaliselt defineeritakse teooria kas semantiliselt või süntaktiliselt. 

Semantiliselt defineeritakse teooria *T* keele 
*L* kõigi nende valemite hulgana, mis on tõesed mis tahes interpretatsiooni korral etteantud interpretatsioonide hulgast. 

Süntaktiliselt defineeritakse teooria kõigi nende valemite hulgana, mida saab tuletusreeglite abil tuletada etteantud hulka kuuluvatest valemitest, mida nimetatakse aksioomideks. 

Matemaatika teooriad võivad olla defineeritud semantiliselt või süntaktiliselt. Näiteks kompleksmuutuja funktsioonide teooria on algselt defineeritud semantiliselt, rühmateooria aga on tavaliselt defineeritud süntaktiliselt, aksioomide abil. Sageli kasutatakse korraga mõlemat defineerimisviisi.
Makettplaat

**Makettplaat** ehk **prototüüpimis**- või **arendusplaat** (inglise keeles *breadboard* või *projectboard*) on elektromehaaniline õppevahend ja tööriist, mida kasutatakse elektriskeemide kvaliteedi kontrollimiseks enne, kui need skeemid reaalselt kokku joodetakse. Makettplaat koosneb elektrit mitte juhtivast plaadist, mille pind on kaetud aukudega ehk pesadega, ja elektrilisi kontakte tagavatest klemmpesadest, mis on teatud korrapära järgi aukude alla paigutatud ning omavahel elektriliselt ühendatud. Aukude maatriks koos klemmpesade süsteemiga moodustavad korrapäraseid omavahel elektriliselt isoleeritud sektoreid, mille abil saab reaalseid elektriskeeme kokku panna ilma, et komponente oleks omavahel tarvis kokku joota.

**Pildil 1.2** on ülevaatlikumalt esitatud makettplaadi olemus. Foto keskel on näha, et plaadist tehtud väljalõikele on joonistatud punased jooned, mis tähistavad aukude all olevaid sektoreid. Antud näite puhul on tegemist plaadiga, kus on 256 5-augulist ning 16 20-augulist sektorit. Selle mudeli puhul tavaliselt kasutatakse pikkasid sektoreid elektritoite tagamiseks ning 5-auguliste sektorite peale hakatakse komponente laduma.

**Pildil 1.3** on näha elektriskeem, kus takistite ning kondensaatori abil luuakse valgusdioodile toiteahel. Elektrienergia tuuakse katsetatavasse süsteemi statsionaarsest toiteplokist krokodillide abiga, mis antud näites ei ole tegelikult oluline. Fotol on näha, et LED põleb, selle jalgadelt tulevad takistid R2 ja R3 ning suunduvad makettplaadi sektoritesse, kus saavad elektrilise kontakti takistitega R1 ja R4. Nende teised jalad on ühendatud aga kondensaatoriga C1 juba uutel sektoritel ning sealt antakse ka elektritoide otse takistite jalgadele krokodillide abil.
Kui nüüd juhtub, et elektriskeem ei tööta ettenähtult, on väga mugav ebasobivad detailid lihtsalt süsteemist välja tõmmata ning uutega asendada ning siin tulebki välja makettplaadi suur eelis jootmise ees.

Klassikalise makettplaadi edasiarendus on **digitaalne makettplaat**. Kui klassikaline makettplaat eeldab kvaliteetse töö teostamiseks erinevaid tööriistu, nagu multimeeter, toiteplokk, ostsilloskoop, signaaligeneraator, siis digitaalsele makettplaadile on erinevate konfiguratsioonide näitel vähemalt toiteahelad ning lihtsamad pinge ja voolu mõõtmise võimalused sisse ehitatud. Et ostsilloskoop on väga keeruline ja mõõtmetelt suur seade 2010. aasta seisuga, tuleb see ikkagi eraldi töölauale soetada.

**Reaalset makettplaati iseloomustavad:**
* klemmpesade materjal, millest oleneb nende oksüdeerumise kiirus ja takistus;
* maksimaalne lubatud voolutugevus (A);
* maksimaalne lubatud pinge (V);
* sektorite arv ja paigutus;
* pesade arv sektorite peal (ehk kui palju komponente saab ühe ja sama sektori abil omavahel elektriliselt ühendada);
* digitaalse makettplaadi puhul sellesse integreeritud tööriistade spetsiifilised parameetrid;
* üksiku pesa ristlõikediameeter (mm), mis määrab ära, kui jämedate jalgadega komponente on võimalik klemmplaadiga elektriliselt ühendada.
Kaashäälik

**Kaashäälik** ehk **konsonant** on häälik, mille hääldamisel tekitatakse kõnekulglas takistus või suletakse õhuvool täielikult.

Eesti tähestikus tähistavad kaashäälikuid järgmised tähed: Bb, Cc, Dd, Ff, Gg, Hh, Jj, Kk, Ll, Mm, Nn, Pp, Qq, Rr, Ss, Šš, Zz, Žž, Tt, Vv, Ww, Xx, Yy.

## Vaata ka
*Täishäälik
Freundlich

**Freundlich** (saksa keeles 'sõbralik') võib tähendada järgmist:
* Freundlich (perekonnanimi)
** Bart Freundlich (1970–)
** Carl Wilhelm Freundlich (1803–1872)
** Erwin Freundlich (1885–1964)
** Herbert Freundlich (1880–1941)
** Otto Freundlich (1878–1943)
* Freundlich (kraater), kraater Kuul
Wivi Lönn

**Wivi Lönn** (sünninimi **Olivia Mathilda Lönn**; 20. mai 1872 Tampere – 27. detsember 1966 Helsingi) oli soome arhitekt.

Tema projekteeritud on teiste seas juugendstiilis Estonia teatrihoone Tallinnas ja korp! Sakala konvent Tartus (mõlemad koos Armas Lindgreniga).

Ta on projekteerinud ka koos Alvar Aaltoga.
Kersti Lootus

**Kersti Lootus** (sündinud 8. jaanuaril 1953) on eesti maastikuarhitekt.

## Tunnustus
*2007 Eesti Kultuurkapitali arhitektuuri sihtkapitali aastapreemia (koos Silja Konsa, Urve Sinijärve, Olev Abneri ja Ants Heinaga; mitmekülgse teatmeteose "Eesti pargid" eest)
*2011 Eesti Kultuurkapitali arhitektuuri sihtkapitali aastapreemia (koos Heidi Viilopi, Siim Lootuse ja Kiur Lootusega; Pärnu Vallikääru park – kaasaegse linnapargi delikaatne lahendus ajaloolises linnakindlustusvööndis)
*2022 Eesti Kultuurkapitali arhitektuuri sihtkapitali elutööpreemia (jätkuvalt aktiivselt ruumi ja keskkonnaga tegelevale maastikuarhitektile, kelle looming on läbi aja olnud tundlikult kohaspetsiifiline, sekkumised läbimõeldud ja julged)

## Viited

## Välislingid
*Tiina Kolk (2006). Kersti Lootus arvestab maastiku pisimatki eripära. ''Äripäev'' 5. juuli 2006.
Kõrgeim õhutemperatuur

**Kõrgeim õhutemperatuur** (ka **kuumarekord**) on kõrgeim mingis piirkonnas (nt Eestis) registreeritud õhutemperatuur.

## Kõrgeimad registreeritud temperatuurid

## Eesti soojarekordid
Kõrgeim mõõdetud temperatuur Eestis on +35,6°C. See registreeriti 11. augustil 1992 Võrus.

## Vaata ka

* Madalaim õhutemperatuur

## Viited
Stauntonmalendid

**Stauntonmalendid** on Nathaniel Cooki disainitud ja Howard Stauntoni järgi nimetuse saanud malendite komplekt. 

Need tulid turule inglise perefirma Jaques of Londoni turustatuna 1849. aastal. Sellise disaini eesmärk oli luua malenupud, mis oleksid kõigile lihtsalt ja selgesti äratuntavad. Tänapäevaks on nendest saanud võistlustel kasutatavate malendite standard.

## Vaata ka
*Dubrovniki malendid
Tivoli

**Tivoli** on linn Itaalias Lazio maakonnas.

See asub umbes 30 km Roomast loodes.

Ajalooliselt kandis linn nime *Tibur*, millest arenes aja jooksul *Tivoli*.

## Vaata ka
* Hadrianuse villa

## Viited
Matera

**Matera** on linn Itaalias Basilicata maakonnas. See koosneb elavast linnaosast ja vaiksest piirkonnast.

Matera oli 2019. aasta Euroopa kultuuripealinn.

## Sassi di Matera

Sassi di Matera on Matera koobaste linnaosa. See rajati umbes 8. sajandil. Pikapeale muutus koobaselamute kasutamine väga populaarseks ja 18. sajandil rajati väga uhkeid koobaselamuid, kus elati 20. sajandi keskpaigani, kuni valitsus asustas elanikud sunniviisiliselt linna uuematesse piirkondadesse. Kõik elanikud siiski ei lahkunud ja piirkonnas elatakse siiamaani.

## Museo Nazionale Ridola

Museo Nazionale Ridola on riiklik muuseum. Toomkirik on pärit 13. sajandist. Linnas asub ka Püha Franciscuse kirik, mis on pühitsetud Franciscuse 1208. aasta paiku toimunud külaskäigule. Metaponto linn rajati antiikajal. Kunagi oli see üsna jõukas, seal on rahvusmuuseum. Melfi on tänapäevaks peaaegu mahajäetud keskaegne linn. Selle keskuseks on loss, kus praegu asub muuseum. Seal on toomkirik (ehitatud 12. sajandil ja restaureeritud 18. sajandil), suhteliselt hiljuti rajati FIAT-i autotehas, samuti Palazzo del Vescovado.

## Viited
HDR

**HDR** võib tähendada järgmist:
* Ülisuure ulatusega pildistamine (inglise keeles *High dynamic range imaging* ehk HDRI, HDR)
* *High dynamic range rendering* – 3D-piltide renderdamise tehnoloogia
* HDR-video – suure dünaamikaulatusega video või televisioon
* Kõvaketas-salvesti (inglise keeles *Hard disk recorder*)
* Hevy Devy Records – plaadifirma
* High Dose Rate – kiiritusravi meetod
* Higher Degree by Research – ingliskeelne mõiste kraadijärgse õppe kohta
* *Homology directed repair* – DNA parandamise süsteem, mis esineb imetajate rakkudes
* Habilitation à Diriger des Recherches – kõrgem doktorikraad Prantsusmaal
* Inimarengu aruanne (inglise keeles *Human Development Report*) – ÜRO poolt igal aastal välja antav dokument 
* Kuiv kuum kivim (inglise keeles *Hot Dry Rock*) – eksperimentaalne meetod geotermaalenergia tootmiseks
* High Data Rate – traadita andmeside tehnoloogia
Urdoma

**Urdoma** on alev Venemaal Arhangelski oblastis Lena rajoonis. See asub Arhangelskist 506 km kagus Komi piiri lähedal Võtšegda jõe vasakul kaldal.

Urdomad on esmamainitud 1608. aastal. Alev 1963. aastast.

## Viited

## Välislingid
*Urdoma koduleht
Premier League (täpsustus)

**Premier League** võib tähendada:
*Premier League, Inglismaa jalgpalli kõrgeim liiga
*Scottish Premier League, Šotimaa jalgpalli kõrgeim liiga
*Premier League, Malta jalgpalli kõrgeim liiga
*Welsh Premier League, Walesi jalgpalli kõrgeim liiga

## Vaata ka
*Premjer Liga, Venemaa jalgpalli kõrgeim liiga
*Premijer liga (Bosnia ja Hertsegoviina)
*Premyer Liqası, Aserbaidžaani jalgpalli kõrgeim liiga
*Premer Lïgası, Kasahstani jalgpalli kõrgeim liiga
*Primera División (täpsustus)
Aerotank

**Aerotank** ehk **õhustuskamber** on veepuhastuses kasutatav mahuti, milles reovesi ja aktiivmuda segatakse ja õhustatakse (aereeritakse), et soodustada orgaanilist ainet lagundavate mikroorganismide kasvu ja paljunemist.

## Vaata ka
*Aktiivmudapuhasti
*Biokilereaktor
*Metaantank

## Viited